Kosova, nën vështrimin e ekspertëve amerikanë
Shtetet e Bashkuara dhe shumica e vendeve të Bashkimit Evropian e kanë njohur Kosovën ndërsa Serbia  e mbështetur nga Rusia vazhdon ta
Një vit më parë Kosova shpalli pavarësinë, duke u bërë shteti më i rii botës. Shtetet e Bashkuara dhe shumica e vendeve të BashkimitEvropian e kanë njohur Kosovën ndërsa Serbia e mbështetur nga Rusiavazhdon ta kundërshtojë. 54 vende e kanë njohur deri tani Kosovën. Mes atyre që nuk e kanë njohur, janë disa vende të BE-së. Ndërkohë Rusia që mbështeti Serbinë në kundërshtimin e pavarësisë, nuk duket se do të ndryshojë qëndrim së shpejti. Por Pol Uilliams, profesor në Universitetin Amerikan dhe Drejtor Ekzekutiv i Grupit për të Drejtën Ndërkombëtare dhe Politikën Publike, ka një këndvështrim më optimist. Ai thotë se populli dhe qeveria e Kosovës kanë bërë një punë të mirë dhe nuk duhet ta shohin veten sikur kanë një status të papërcaktuar. Por profesor Uilliams e pranon se ka ende sfida të rëndësishme përpara. Pas një ankese të Serbisë, Kombet e Bashkuara i kanë kërkuar Gjykatës Ndërkombëtare të Drejtësisë të shprehet nëse shpallja e pavarësisë së Kosovës përputhet me të drejtën ndërkombëtare. Ndërkohë, sipas shifrave të Bankës Botërore, 45 për qind e popullsisë së Kosovës jeton nën nivelin e varfërisë dhe 15 për qind e tyre jeton në varfëri të skajshme.Martin Sletzinger, Drejtor i Studimeve për Evropën Lindore në Qendrën Woodrow Wilson në Washington, thotë se Kosova është një zonë ende e ekspozuar ndaj rrezikut. . Marrëdhëniet mes shumicës shqiptare dhe pakicës serbe në Kosovë pothuajse nuk ekzistojnë. Zoti Kupçan thotë se çështja kryesore për Kosovën në të ardhmen e afërt është përmirësimi i institucioneve të qeverisjes. Drejtori i Zbulimit Kombëtar amerikan Denis Bler shprehej para disa ditësh në vlerësimin e përvitshëm të rreziqeve ndaj sigurisë, se ngjarjet në Ballkan paraqesin kërcënimin më të madh ndaj sigurisë së Evropës. Ai tha se sfida më e madhe është ajo e statusit të pazgjidhur të pakicës serbe në Kosovë, veçanërisht në veri, si edhe problemet e vazhdueshme etnike në Bosnje-Hercegovinë. Sipas tij, sfida e Beogradit ndaj sovranitetit të Prishtinës ka krijuar në ndarje de facto të Kosovës. Profesori Williams thotë se frika e ndarjes është reale. Por me problemet që ka aktualisht Amerika, si kriza financiare dhe dy luftra, Prishtina nuk është në listën e përparësive për Uashingtonin, dhe profesor Uilliams thotë se qeveria e Kosovës duhet të përpiqet për t’i angazhuar Shtetet e Bashkuara..Por ekspertët thonë se Kosova po konkurron për vëmendjen amerikane me një numër vendesh të tjera, që kanë çështje dhe nevoja të ngjashme. //rd//